Выспа Іўа Дзіма знаходзіцца на шляху амэрыканскіх вайсковых сілаў да галоўных выспаў Японіі. Таму Імпэратарская Армія штомоцы б’ецца за гэты кавалак зямлі, каб не дазволіць амэрыканцам скарыстацца выспаю як пляцдармам для нападу на Бацькаўшчыну. Генэрал Тадамічы Курыбаяшы прызначаны камандаваць абаронаю выспы. З 22 000 жаўнераў супраць магутнага амэрыканскага войска ён распачынае падрыхтоўку да немінучага нападу. Сярод маладзейшых жаўнераў юнак Сайґо, зьбяднелы пекар, якога прызвалі ў войска, разам з сваімі сябрамі адчайдушна імкнецца выжыць. Абарона Іўа Дзімы пратрывала 40 дзён.